बॉम्बे हाईकोर्ट ने अर्जेंट सुनवाई में कहा- BMC रोक सुनिश्चित करे
Mumbai Bakrid 2023 - Bombay High Court Ensure No Illegal Animal Slaughtering In Housing Society On Bakri Eid. बॉम्बे हाईकोर्ट ने कहा है कि हाउसिंग सोसाइटी में बिना इजाजत जानवरों की कुर्बानी नहीं दी जा सकती। कोर्ट ने बृहन्मुंबई म्युनिसिपल कॉर्पोरेशन (BMC) को यह सुनिश्चित करने के लिए कहा है
बॉम्बे हाईकोर्ट ने कहा है कि हाउसिंग सोसाइटी में बिना इजाजत जानवरों की कुर्बानी नहीं दी जा सकती। कोर्ट ने बृहन्मुंबई म्युनिसिपल कॉर्पोरेशन (BMC) को यह सुनिश्चित करने के लिए कहा है कि बकरीद के मौके पर हाउसिंग सोसाइटी में किसी जानवर की अवैध कुर्बानी न हो।
बॉम्बे हाईकोर्ट के जस्टिस जीएस कुलकर्णी और जस्टिस जीतेंद्र जैन की डिवीजन बेंच ने बुधवार रात को अर्जेंट सुनवाई कर यह आदेश दिया।
जानें क्या है मामला...
विनय नगर सोसाइटी में बकरा लाने पर भी हुआ था विवाद
मुंबई के मीरा रोड इलाके में विनय नगर सोसाइटी में भी बकरा लाने पर विवाद हुआ था। यहां एक परिवार मंगलवार दो बकरे लेकर आया था, जिसे लेकर सोसाइटी के लोग नाराज हो गए और प्रदर्शन करने लगे।
लोगों ने आरोप लगाया कि ये बकरे कुर्बानी देने के लिए लाए गए थे। पुलिस ने इस मामले में 11 लोगों के खिलाफ मामला दर्ज किया है।
सोसाइटी के लोग बोले- फ्लैट में कुर्बानी सही नहीं
सोसाइटी के लोगों ने कहा कि नोटिस लगाया गया था कि फ्लैट में बकरा लाने और कुर्बानी देने की इजाजत नहीं है। इसके बावजूद वे लोग बकरे लेकर आए। सोसाइटी के लोगों ने कहा- हम किसी धर्म के खिलाफ नहीं हैं, लेकिन फ्लैट में बकरे काटना सही नहीं है। सोसाइटी में बच्चे भी रहते हैं, कुर्बानी से उन्हें बुरा लगेगा।
जब परिवार बकरे हटाने के लिए नहीं माना, तो विवाद हंगामे में बदल गया। मंगलवार रात 11 बजे तक हालात तनावपूर्ण हो गए।
पुलिस बोली- फ्लैट में नहीं दे सकते कुर्बानी
पुलिस ने बताया कि नियमों के मुताबिक, किसी फ्लैट में बकरे की कुर्बानी नहीं दी जा सकती है। अगर कोई इस नियम का उल्लंघन करता है तो हम उसके खिलाफ कार्रवाई करेंगे। इसके बाद परिवार बकरों को सोसाइटी से बाहर ले गया।
हालांकि, बकरा लाने वाले परिवार ने कहा कि उनका सोसाइटी के अंदर बकरे की कुर्बानी देने का कोई इरादा नहीं था।